OTOK S JEDROM (Nada Iveljić)



Bio jednom mali otok, možda najmanji na cijelom moru.  
Malen, nemiran i silno znatiželjan. Htio je putovati. Kako može putovati kad je otok?  
Razmišljajući, mali se dosjeti da mu treba jedro.  
- Ja ću ti biti jedro - ponudi se bijeli oblak.  
- Sjajno! Kako se toga prije nisam sjetio?! - oduševljeno prihvati mali otok.  
Oblak se rastegne u obliku jedra. Putovali su, veselili se.  
Mali je otok bio sretan što je napokon ostvario svoju želju. Uvečer mu oblak reče:  
- Dosta! Sada spavaj! Ja idem gore, svojoj kući.  
- Dođi opet da zajedno putujemo - zamoli ga usrećeni otok, a onda, uvidjevši da je na istom, na svom mjestu, malo izmijeni rečeno:  
- Dođi, Bijeli, da se opet zajedno igramo putovanja!

Iz zbirke priča "*Nebeske barke*"

ODGOVORI NA PITANJA!

1. Kakav je bio otok?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što je otok htio?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što treba otoku da bi mogao putovati?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tko će biti jedro?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Što su radili oblak i otok?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zašto je otok bio sretan?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_